„София: Кариера и живот - Защо в България?“ – събитие на живо
2023-06-11 | John Atanassov Innovation Forum (Иновационен форум Джон Атанасов), 111Г Цариградско шосе, София
Завършил си наскоро обучението си, но все още не виждаш ясно своя път напред. Колебаеш се къде да стартираш професионалната си реализация – тук или в чужбина. В търсене на своето място си и с всяка кандидатура вярваш, че ще този път ще попаднеш точно на него. Обмисли възможността да се включиш и в кариерния форум.
Защо да вземеш участие?

Срещаш се с фирми от различни сектори.
Кандидатстваш за реални работни позиции.
Запознаваш се с вдъхновяващи хора.
Обменяш опит и знания.

И може би намираш своята причина да работиш и живееш в България.
За кого е подходящо събитието

За младежи, които своето поприще.

Участието е без такса, с предварителна регистрация.

„Среща между бизнеса и младите“ – събитие на живо
2023-06-27 11:00 - 17:00 (Europe/Helsinki) | INTERPRED WTC Sofia, бул. "Драган Цанков" 36, София, Bulgaria
Ако си в края на своето средно образование, най-вероятно въпросът за продължаване на обучението ти е на дневен ред. Да, има младежи, които са наясно с желанията, очакванията и стремежите си, но много други не са. Може би и ти самият нямаш яснота за бъдещето си. Това не е нито страшно, нито притеснително. Напротив, съвсем нормално е. През последните години има много обучения, чиято цел е да ти дадат добра насока. Изключение не прави и предстоящото събитие.
С какво е полезно за теб?

опознаваш по-добре силните си страни;
получаваш ценни съвети и насоки от специалисти в различни области.

Разделено е на три модула:

Първи – срещаш се с консултанти от агенция Catro.
Втори – разговаряш с професионалисти от различни сфери.
Трети – разменяш контакти с компании, които предлагат работни позиции за ученици и студенти.

За кого е подходящо

За младежи, които все още търсят професионалната си реализация.

Лектор

Основен лектор е адвокат Арнолд Ферейра, специализирал в търговско и бизнес право. Преподавал е в университет в Ангола, където работи и живее.

Участието е без такса, с предварителна регистрация.

14-и Зелен форум 2023 - Going Green: Възможностите – събитие на живо
2023-06-27 13:30 - 17:30 | Интер Експо Център, бул. "Цариградско шосе" 147, София
Развиваш собствен бизнес, а зелената тема те вълнува и като гражданин, и като предприемач. Какви ще са възможностите и предизвикателствата пред бизнеса по пътя към зеления преход? На този и много други въпроси получаваш отговор по време на конференцията.
Събитието е разделено на четири панела:

Горещите аспекти на зелената политика – дискутира се въпросът за трансформацията на бизнеса и обществото.
ESG: Устойчивите модели в бизнеса – фокусът е върху малките стъпки към промяната, както и върху адаптацията на бизнеса към процесите.
Енергия за бъдещето – разбираш как страната ни може да се възползва от сътресенията в енергетиката и даде тласък на индустрията си.
Точка на кипене – какви действия можем да предприемем като индивиди и общества, за да отговорим на промените в климата.

За кого е подходящо събитието

Мениджъри, собственици на бизнес, предприемачи и всички, които се интересуват от темите за зеления преход.

Лектори

Експерти на ръководни позиции в агенции с различен предмет на дейност. Виж имената им в страницата на форума.

Участието е без такса, с предварителна регистрация.

Шести банково-финансов форум „Бъдещето на парите“ - онлайн събитие
2023-09-17 | Интер Експо Център, бул. "Цариградско шосе" 147, София
Въпреки високата инфлация през последната година, интересът към инвестирането не стихва. Депозитите на фирмите за този период се увеличават, а безработицата е относително ниска. Какво престои оттук нататък? Как ще се променят финансовите процеси през следващите месеци? Тези и други въпроси се дискутират от банкери, икономисти и предприемачи по време на тазгодишното издание на форума.
Събитието е разделено на няколко панела:

Голямата макроикономическа картина – какво следва? – на фокус са темите за лихвите на централните банки, международната търговия и нивата на инфлацията.
Зелени финанси: партньорство за устойчиво бъдеще – научаваш как се променят правилата за финансиране на бизнеса.
Ползите и предизвикателствата при въвеждането на еврото у нас – дискутират се ползите за България и бизнеса, предвидено е интервю с хърватски предприемач.
Следващите стъпки във финансовите технологии – обсъждат се дигиталните валути и как те променят финансовата система.
Инвестиционни стратегии в развитие – разбираш кои са секторите, представляващи интерес за инвеститорите в момента.

Подробната програма можеш да видиш в сайта.
За кого е подходящо

За предприемачи, инвеститори, собственици на бизнес.

Лектори

Банкери, икономисти, анализатори и предприемачи. Повече за тях виж в страницата на форума.

Участието е без такса, с предварителна регистрация.

Октомврийска среща на независимите маркетолози в София - събитие на живо
2023-09-18 00:00
Ти си специалист на свободна практика, живееш с маркетинга, влагаш цялото си внимание, знания и умения в проектите на своите клиенти. Поставяш креативността в основата на работата си и изпипваш всеки детайл.
Ако се припознаваш във всичко, казано дотук, и смяташ, че искаш да допринесеш за развитието на малка общност от маркетолози, събитието е точно за теб. Подходящо е, разбира се, и ако едва сега поемаш по своя професионален път, но правиш смели крачки напред, зареден с ентусиазъм и желание да експериментираш. Включи се, за да:

споделиш и чуеш интересни идеи;
обогатиш познанията си;
срещнеш други независими маркетинг експерти.

Каква е целта на събитието?
Да изгради сплотена мрежа от специалисти в областта на маркетинга. Идеята е срещите да се провеждат регулярно, ежемесечно, а с постоянство да се изгради малка група от съмишленици, част от която можеш да бъдеш и ти. За да има с кого да обсъждаш предизвикателствата на професията, с кого да споделяш успехите и неуспехите си и от кого да научаваш по нещо ново.
Звучи ти като твоето място? Ела в началото на октомври в Betahaus Славейков, за да поставим заедно основите на тази общност. По време на първото издание те очаква и среща-разговор с Николай Димов – творчески директор в Mindblow Agency.
За кого е подходящо

За маркетолози.

Лектор

Николай Димов е основател на Mindblow Agency. Бил е маркетинг директор в Manpower Bulgaria и управляващ партньор в една от най-големите инфлуенсър маркетинг агенции в страната.

Участието е без такса, с предварителна регистрация.

Career Show 2023 - хибридно събитие
2023-10-05 - 2023-10-06 | Арена Армеец София, бул. Цариградско шосе 4-ти км
Ако току-що завършваш образованието си и все още не си поел по пътя на своята професионална реализаиция, посети Career show следващия месец. Събитието е двудневно, напълно безплатно, с огромен мащаб – участие взимат над 200 компании. Каква е целта му? Да срещне млади специалисти от различни сфери с техните бъдещи работодатели.
Какво да очакваш?

Ден първи – взимаш участие в активностите, общуваш с представители на различните фирми, присъстваш на лекции и демонстрации на нови технологии. Всичко това се случва в Арена Армеец.
Ден втори – включваш се онлайн от която и да е точка, за да се представиш на избраните от теб компании.

С какво още ти е полезно събитието? Имаш възможността да се:

запознаеш с експерти в различни области;
получиш кариерна консултация и насока от специалистм
включиш в полезни работилници и уебинари.

За кого е подходящо

За хора, които търсят своята първа работа, за утвърдени специалисти, както и за такива, които са решили да сменят професионалната си насока.

Входът е без такса, но регистрацията е задължителна.

Serp Conf. 2023 – конференция на живо
2023-10-12 | Интер Експо Център, бул. "Цариградско шосе" 147, София
Само след няколко дни се провежда най-голямото SEO събитие в Източна Европа. Ако развиваш бизнеса си онлайн, със сигурност е подходящо за теб. Среща те с експерти в областта, които обсъждат SEO тенденциите и ползите от оптимизацията. Работният език е английски.
Конференцията е разделена на няколко панела:

Техническо SEO.
SEO за електронна търговия.
Изкуствен интелект и SEO.
Python & SEO.
Бъдещето на оптимизацията.

Подробната програма можеш да разглеждаш в сайта на събитието.
За кого е подходящо

За предприемачи, собственици на бизнес, специалисти в областта на маркетинга и SEO.

Лектори

Лекторите са основатели на български и чуждестранни дигитални агенции, технологични компании и SEO специалисти.

Събитието е с такса, с предварителна регистрация.

„Питай ЗАЩО и КАК“ – среща на живо
2023-10-14 15:00 - 18:00 | Тротоара, ул. Братя Миладинови 26, София, Bulgaria
Често, на път за вкъщи или в парка, когато можеш да откраднеш време за себе си, слушаш нечий подкаст. Във формата намираш и вдъхновение, и теми за размисъл, черпиш идеи или просто се наслаждаваш на ценни разговори. Самият ти си обмислял да стартираш собствен подкаст проект. Ако е така, събитието е точно за теб. Подходящо е дори и само ако искаш да чуеш какво имат да споделят любимите ти водещи.
Помисли си какво би ги попитал, запиши си въпроси или идеи, които би дискутирал с тях, и ела в „Тротоара“, за да си поговориш с:

Георги Ненов от „Свръхчовекът с Георги Ненов“;
Цветомир Цанов от „2&200“;
Георги Йорданов от „Автентичност“;
Олга Василевска от „Нов човек“;
Владимир Станков от „Канал 4“ и „Барлог“.

За кого е подходящо събитието

За хора, които намират своето вдъхновение в подкастите.

Лектори

Лектори са някои от популярните водещи на подкасти в България.

Участието е без такса, с предварителна регистрация.

Силата на инвестициите – събитие на живо
2023-10-18 08:30 - 13:30 | хотел InterContinental Sofia, пл. „Народно събрание“ 4, София, Bulgaria
Високите нива на инфлацията през последната година и половина, както и ниските лихви по депозитите, поставят все по-често пред теб въпроса за ползите от инвестициите. Ако обмисляш да пренасочиш част от спестяванията си в акции, този форум ти е от полза. Програмата е разделена на няколко основни панела:

Българска фондова борса;
Международни пазари;
Дигитални валути и изкуствен интелект.

Част от темите, които се дискутират, са:

какви са перспективите на БФБ през 2024 година;
кои са най-добрите международни пазари;
какво е бъдещето на биткойна през идната година.

По време на лекционната част получаваш отговор на редица други въпроси, които най-вероятно те вълнуват. Освен това имаш възможността да се включиш и в един от трите уъркшопа:

защо и как да инвестираме на финансовите пазари в среда на висока инфлация и ниски лихви по депозитите;
банкирането днес – удобно, бързо и персонализирано;
психология на успешното инвестиране.

Мислиш, че събитието ще ти е полезно? Запиши се по-скоро, местата са ограничени.
За кого е подходящо

За всички, които се интересуват от темата за инвестициите.

Участието е платено, с предварителна регистрация.

Стойността на билетите варира спрямо достъпа до различните активности.

Менторска програма за жени предприемачи – обучение на живо
2023-10-19 19:00 - 2023-12-31 21:00 | Българска търговско-промишлена палата, Искър 9, София, Bulgaria
Мечтаеш да стартираш собствен бизнес, защото вярваш в идеите си и искаш да ги видиш реализирани. Имаш цел, към която да се движиш, но си наясно, че трябва да извървиш дълъг път. Ако е така, разгледай специализираното обучение за жени предприемачи. От полза ти е, защото разбираш:

как да заложиш правилната основа на своето начинание;
как да преодолееш страха, който ти пречи да стартираш;
каква е връзката между бизнеса и ценностите;
защо комуникацията е важна и как да създадеш разпознаваем образ на бранда си;

Разгледай сайта на събитието, за да разбереш какво още те очаква по време на шестмесечното обучение.
С какво още ти е полезно събитието?

изграждаш мрежа от контакти;
правиш собствен бизнес план;
представяш проекта си пред инвеститори, партньори и клиенти.

За кого е подходящо

За дами, които са решили, че е време да стартират собствен бизнес.

Лектори

Лектори и ментори са дами от различни сектори на бизнеса. Повече за тях научаваш в сайта на събитието.

Обучението е платено. За да участваш, трябва да кандидатстваш предварително.

Занятията се провеждат от януари 2024 г. до юни 2024 г., всеки петък, събота и неделя.
Имаш възможността да заявиш и стипендия. В сайта на обучението можеш да се запознаеш с различните изисквания за стипендиите.

Book Talks – събитие на живо
2023-10-28 17:00 - 20:00 | PM клуб, Позитано, София, Bulgaria
Ако книгите са част от ежедневието ти, най-вероятно вече си чувал за изданието Book Talks. В случай че не си, по време на срещите различни лектори представят вдъхновяващи книги от света на бизнеса, предприемачеството или личностното развитие. Включи се в тазмесечното издание, за да чуеш резюмета на:

„Тялото казва не“ на Габор Мате

Книгата разкрива ролята на връзката между ума и тялото за здравословното състояние и различните видове заболявания.

„Дай и ще получиш“ на Адам Гранд

Книгата се фокусира върху взаимодействието с другите като необходима част от успеха. Разглежда трите основни типа – Егоист, Алтруист и Кантар в контекста на бизнес средата.
За кого е подходящо

За хора, които имат нужда от нови идеи за полезни четива.

Лектор

Александра Алгафари e психолог и психотелесен терапевт. Основател на дигиталната платформа за личностно развитие JAYA Tribe.

Участието е с такса, с предварителна регистрация.

Конференция Open fest - събитие на живо
2023-11-04 - 2023-11-05 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
Ако имаш интереси в IT сферата, обичаш да споделяш знанията си и да общуваш, това събитие ще ти е интересно и полезно.
Целта му е да популяризира проекти, създадени със софтуер с отворен код и със свободен софтуер. По време на конференцията можеш да споделиш свои идеи или да почерпиш вдъхновение от тези на другите. Част от лекциите, на които присъстваш, са:

„Where did all the fun go?“, а фокусът е върху забавлението в коденето.
„Антикорупционен софтуер“ – лекция на Божидар Божанов.
„То или Не То: изкуствен интелект – вдъхновение или заплаха?“ – как хората на изкуството да се възползват от AI.

Програмата е разнообразна, темите са интересни, а всички тях научаваш от сайта на събитието. Предвидени са и няколко работилници, в които можеш да се включиш:

брейнсторминг за решаване на обществени проблеми;
състезание с ретро игри и др.

За кого е подходящо събитието

За всичко, които имат интерес в сферата на информационните технологии.

Лектори

Лекторите са предимно специалисти в IT сферата.

Участието е без такса, с предварителна регистрация.

Google Analytics 4 Masterclass – събитие на живо
2023-11-04 10:00 - 2023-11-05 15:30 | Аll Channels Play Space, бул. Сливница 245, София
Ако имаш свой собствен бизнес, със сигурност отваряш Google Analytics, за да проследиш потребителските нагласи и действия. Ползваш последната версия GA4 , но не си наясно доколко ефективно. Мислиш ли, че има какво още да научи по темата? Ако отговорът е „да“, събитието ти е от полза, защото ти помага да се разбереш как да използвате метриките на инструмента. Включи се, от лекторите научаваш как да:

следиш ефективността на уебсайта си;
създаваш персонализирани отчети;
анализираш данните си и др.

Програмата включва някои от следните лекции:

интеграция на Google Analytics 4 с Big Querty и интеграция през Google Tag Manager;
схема на данните и ограниченията в GA 4. Ключови дименсии и метрики;
как да подобриш анализа на данни от GA 4 с помощта на Looker studio.

За кого е подходящо събитието

За маркетолози, собственици на бизнес или бизнес анализатори.

Лектори
Маркетолози от водещите агенции в страната:

Мартин Желязков – Netpeak
Александър Георгиев – Digitas
Благовест Йорданов – ID Consult
Деян Петров – Xplora

Участието е платено, с предварителна регистрация.

Цената на билета е без включено ДДС.

„Денят на предприемача“ със Светлин Наков – събитие на живо
2023-11-08 19:00 - 23:30 | Carrusel Club, ул. Георги С. Раковски 108, София, Bulgaria
Като собственик на малък бизнес най-вероятно членуваш в различни групи за електронна търговия и предприемачество в интернет, следваш релевантни страници и обменяш опит с хора като теб на живо и онлайн. „Денят на предприемача“ е издание, което цели да среща собственици на бизнес от различни сектори на едно място. Включи се през ноември. Гост-лектор е Светлин Наков – основател на SoftUni Digital.
Събитието е разделено на три основни части:

среща със Светлин Наков, който разказва за своя професионален път, идеите и трудностите по пътя към реализацията им;
Q&A сесия;
networking.

За кого е подходящо събитието

За предприемачи, независимо от сферата им на дейност.

Лектор

Светлин Наков е основател на SoftUni Digital. Има дългогодишен опит като софтуерен инженер. Автор е на няколко книги за компютърно програмиране и софтуерни технологии.

Участието е с такса, с предварителна регистрация.

Социално предприемачество: Как се изгражда платформа за STEM-образование за ученици – събитие на живо
2023-11-28 19:30 - 20:30 | Campus X, бул. Александър Малинов 31, София
Имаш идея за STEM платформа, която да е в полза на децата или подрастващите? Не я отлагай във времето. Направи първата крачка към реализацията ѝ възможно най-скоро. Ако не знаеш каква да бъде тя, започни с вдъхновение. Включи се в събитието, организирано от DEV.BG. Защо да го направиш? Създателят на „Млад Изобретател“ ти разказва за своята идея и пътя към извървяването ѝ. От лекторите научаваш още:

как да привлечеш вниманието на бизнеса;
какви са технологичните предизвикателства през подобна платформа;
какви са технологиите, използвани за „Млад Изобретател“.

За кого е подходящо събитието

За хора, които имат идея за стартъп в сферата на образованието и технологиите.

Лектори

Костадин Недев е летец-пилот и съосновател на STEM-образователната платформа „Млад Изобретател“.
Иван Добрев е старши Full Stack разработчик в Amdaris. Има дългогодишен опит в сферата на информационните технологии.

Събитието е без такса, но е част от потребителската група IT Entrepreneurship.

IAB Digital Day 2023 „Оптимизиране на интелекта“ – конференция на живо
2023-11-29 | Интер Експо Център, бул. "Цариградско шосе" 147, София
IAB Digital Day е технологична конференция, която тази година си поставя за цел да излезе извън установените рамки. Как го прави? Като хвърля светлина върху човешкия потенциал и изкуството. Включи се, ако искаш да знаеш как всеки от тези аспекти влияе помежду си върху бизнеса. Лекторите споделят с теб и своите възгледи за технологичното десетилетие, в което навлизаме. Работният език е английски.
Част от въпросите, които се дискутират, са:

как да използваш AI в маркетинга;
какво е бъдещето на електронната търговия;
защо измерването на вниманието е толкова важно днес;
какво е мястото на младите хора в технологичната революция.

Програмата на събитието предвижда и два уъркшопа. Повече информация намираш в сайта.
За кого е подходящо

За собственици на бизнес и всички, които се интересуват от дигиталните технологии.

Лектори

Лекторите са експерти в сферата на маркетинга и специалисти на ръководни позиции в технологични компании. Имената им и повече за тях научаваш от страницата на IAB Bulgaria.

Участието е с такса, с предварителна регистрация.

Freelancers On the Road with Robert Vlach – a freelancer meetup – среща на живо
2023-12-04 14:00 - 21:00 | NETWORKING Premium Gurko Panorama, ул. „Ген. Гурко" 16, София, Bulgaria
Работиш като фрийлансър от дълго време. Харесваш свободата си, но това, което ти липсва понякога, е работната среда и общуването с колегите. Събитието е чудесен повод да се запознаеш с професионалисти, да обмениш опит, да научиш нови неща и въобще да се почувстваш като част от твоята общност.
На гости в София, за да представи книгата си „Пътят на фрийлансъра“, идва Роберт Влах. Визитата му е част от инициативата FREELANCERS ON THE ROAD – поредица от срещи с местни фрийланс общности.
Ела в Networking Premium, за да:

се включиш в дебат за работата на свободна практика с Роберт Влах (от 19 до 21 ч. – води се на английски език);
се запознаеш с много специалисти от различни сфери;
създадеш нови контакти.

В коуъркинг пространството те очаква уютна и приятелска среда за срещи и общуване.
За кого е подходящо събитието

За всички, които работят на свободна практика.

Лектор

Роберт Влах е бизнес консултант, който работи с фрийлансъри и собственици на бизнес. Преди почти 20 години основава една от най-големите общности на хората със свободни професии в Европа, която впоследствие прераства в Freelancing.eu.

Участието е без такса, не се изисква предварителна регистрация.

„Как да финансираме чрез публиката некомерсиални издателски проекти? Практическа презентация“ – хибридно събитие
2023-12-14 13:00 - 15:00 | Гьоте институт, ул. Будапеща 1, София
Писането е твоята страст? Има какво да кажеш или да разкажеш на хората, рисуваш умело световете на героите си и мечтаеш някой ден да издадеш своя книга. Иска ти се да я видиш по големите щандове на книжарниците. Наясно си обаче, че сам трябва да спонсорираш издаването ѝ. Обмислял ли си възможността за т.нар. crowd-funding – финансиране чрез публика?
Ако идеята ти се струва интересна и искаш да научиш повече, включи се в събитието. По време на срещата научаваш какви са:

принципите и тънкостите на crowd-funding;
проблемите и трудностите пред теб;
хитростите, които можеш да използваш, за да успееш в начинанието си.

Включи се на живо в Гьоте-институт или онлайн. За да участваш дистанционно, напиши мейл до Лора Коцева (Lora.Kozeva@goethe.de) или от Ася Захариева (kx@kx-publishing.org) и поискай линк за достъп.
За кого е подходящо

За хора, които се интересуват от crowd-funding възможностите.

Лектор

Барбора Баронова работи в независимо издателство в Прага и до момента е реализирала 13 успешни проекта, финансирани чрез публика. Тя е писателка, журналистка, член на Чешката асоциация на писателите.

Участието е без такса, не е необходима регистрация.

Зима: документално и късо кино – събитие на живо
2024-01-18 19:30 - 21:30 | Клуб на пътешественика, ул. "Сердика" 19, София
Отправи се на пътешествие из полярните части на планетата. Прожекцията се фокусира върху:

климата и изменението му;
оцеляването в дивата природа;
влиянието на човека върху околната среда.

За кого е подходящо събитието

За хора, които обичат снеговете.

Лектор

Срещаш се с Виктор Троянов, режисьор на документалния филм „Зима“.

Участието е с такса, с предварителна регистрация.

„Деня на предприемача“ с Велизар Величков
2024-01-19 19:00 - 23:30 | Carrusel Club, ул. Георги С. Раковски 108, София, Bulgaria
Отскоро развиваш малък бизнес и имаш нужда от подкрепяща среда. Искаш да се запознаеш със съмишленици, да споделяш опит и впечатления, да обсъждаш предизвикателствата.
„Деня на предприемача“ е ежемесечно събитие, което те среща с актуални за бизнеса теми. Включи се, ако все още не си го посещавал, със сигурност ще ти е полза. Запознаваш се с предприемачиви хора и откриваш своите причини да включваш и занапред срещите в графика си.
В януарското издание гост-лектор е Велизар Величков. Ако имаш въпроси, задай му ги в „Q&A“ сесията.
За кого е подходящо събитието

За собственици на бизнес.

Лектор

Велизар Величков участва в създаването на bg през далечната 2010 година. След това участва в създаването на компанията 1ForFit, която продава в над 35 държави. През последните години е част от борда на директорите в Gospodari.com, HR Capital I BESCO.

Участието е с такса, не е необходима предварителна регистрация.

Starup Talks – събитие на живо
2024-01-25 19:30 - 22:00 | Barter Community Hub, бул. Черни връх 47, София, Bulgaria
Имаш вдъхновяваща идея за старт-ъп и вярваш, че тя може да направи света малко по-добро място за живеене? А какво ще кажеш да попаднеш в общност от хора, минали вече по твоя път? Ако искаш да се вдъхновиш или да почерпиш от нечий опит, събитието е точно за теб. Целта на Startup Talks е да събере хората на идеите и инвеститорите на едно място. Тук можеш да:

получиш ценни насоки;
се запознаеш с инвеститори;
дори да намериш човек, с когото да станеш co-founder.

Организаторите се фокусират върху комуникацията. Зареди се с вдъхновение, увереност и желание за общуване, и ела, за да откриеш своята нова среда.
За кого е подходящо събитието

За всички, които развиват старт-ъп, имат амбицията да го правят, както и за инвеститори.

Участието е без такса, с предварителна регистрация.

Денят на предприемача – с Никола Минков – събитие на живо
2024-01-30 08:00 - 17:00 | Carrusel Club, ул. Георги С. Раковски 108, София, Bulgaria
Развиваш успешно бизнеса си, но и ти имаш своите трудности по пътя напред. Мотивират те чуждите успехи, свежите идеи и подкрепата. Включи се в събитието, взимаш си всичко това от ежемесечните срещи. Във февруарското издание гостува Никола Минков, основател на агенция Serpact.
Програмата за вечерта е разделена на три части:

Основна – с гост Никола Минков;
Q&A сесия;
Networking.

Ела, за да чуеш историята на успеха на Никола Минков, да се запознаеш с други предприемачи и да се вдъхновиш за своите бъдещи начинания.
За кого е подходящо събитието

За собственици на бизнес.

Лектор

Никола Минков е основател на агенция Serpact, както и на SERP Conf., SERP Acad. Лектор е на над 80 конференции в България и по света. Преподавател е в СУ.

Участието е платено, не е необходима предварителна регистрация.

Изкуствен интелект във Photoshop – работилница на живо
2024-02-17 | Софийска фотографска школа, 7-Ми Километър, бул. „проф. Цветан Лазаров“ 90, София, Bulgaria
Дизайнът те привлича. Търсиш видеа, отделяш от свободното си време и се самообучаваш. Първите стъпки във Photoshop са вече факт. Знаеш ли, че и този софтуер ти дава възможност да внедриш изкуствения интелект в работата си? Ако темата ти е интересна и искаш да научиш повече, включи се в събитието.
От лектора разбираш как да използваш AI в софтуера, за да:

генерираш фон;
разшириш изображението;
премахваш и добавяш обекти;
променяш цветове;
обединяваш снимки.

За кого е подходящо събитието

За всички, които нямат опит с Photoshop, но проявяват интерес към работата с Photoshop AI Generative Fill Taskbar.

Участието е с такса, с предварителна регистрация.

Unlock LinkedIn: Maximizing your professional presence
2024-02-21 18:00 - 20:00 | Campus X, бул. Александър Малинов 31, София
Имаш ли профил в LinkedIn? Отделяш ли от времето си, за да го развиваш? Мрежата е повече от възможност да срещнеш своя нов работодател. Тя е инструмент за развитие на личния ти бранд. Ако все още не използваш LinkedIn, включи се в събитието, за да разбереш:

как да създадеш акаунт, който привлича внимание;
как да използваш съдържанието, за да създадеш свой бранд;
как да растеш и да се свързваш с целевата си аудитория посредством мрежата.

За кого е подходящо събитието

За фрийлансъри и собственици на бизнес.

Лектор

Александър Кръстев е създател на агенция BookMark и блога The Linked Blog. Преподавател е в НБУ и създател на сайта AzCheta.com и автор на месечната рубрика във Forbes България „The Linked Practitioner“.

Участието е платено, не е необходима предварителна регистрация.

Small Business Success Stories – среща на живо
2024-03-28 19:00 | MaxCoworking Sofia, Антим първи 14, ет. 1 и 2, София, Bulgaria
Вдъхновяват ли те историите на малките бизнеси? Откриваш ли мотивация зад разказите за успехите и провалите на предприемчивите личности? Ако искаш да чуеш не една, а няколко подобни истории, или дори искаш да разкажеш своята собствена, включи се в събитието.
Фокусът е в споделянето, така че ела с идеята да дадеш, за да вземеш. Подготви си въпроси и ги задай на основните гости на събитието – собственици на бизнеси със солиден годишен оборот.
За кого е подходящо събитието

За предприемачи.

Участието е без такса, с предварителна регистрация.

Побързай да се запишеш, местата са ограничени до 30.

Book Talks vol.38 – събитие на живо
2024-03-30 17:00 - 19:00 | PM клуб, Позитано, София, Bulgaria
Посещавал ли си Book Talks? Книгите, които се презентират по време на събитието, са посветени на себепознанието, самоусъвършенстването или бизнеса. Помагат ни да станем по-добри в определена насока, да се опознаем, съответно да ръководим по-успешно начинанията си. Ако все още не си присъствал, включи се сега, за да чуеш резюме на:

„Atlas of the heart“, Брене Браун – потапяш се в света на емоциите и поведението. В книгата се разглеждат 87 емоции, които определят хората, а трудът е резултат от 20-годишни изследвания върху човешките преживявания.
„Фактологичност“, Ханс Рослинг – разбираш как нашите инстинкти ни помагат или ни пречат да виждаме света какъвто е. Ханс Рослинг, професор по международно здраве, разкрива десетте инстинкта, които изкривяват нашата перспектива.

Презентатори

Десислава Дамянова – основател на „Академия за емоционална интелигентност“. Тя е сертифициран треньор по емоционална интелигентност, емоционални и социални умения, мениджмънт и лидерство. Също така е и лицензиран представител на Paul Ekman International.
Ивайло Кунев е автор и водещ на формата Book Talks. Той е обучител, автор на програми за развитие на бизнес компетентности. Автор е на книгите „Stretch: цялостна система за баланс в живота“ и „Лидерите: забравените истории на България“.

Участието е с такса, с предварителна регистрация.

Balkan eCommerce Summit 2024 – конференция на живо
2024-04-04 - 2024-04-05 | Арена Армеец София, бул. Цариградско шосе 4-ти км
Независимо дали се развиваш в конкретна сфера на електронната търговия, или имаш собствен бизнес и менажираш всичко по него, конференцията ти е от полза. Фокусът е именно интернет търговията, а целта на организаторите е да ти представят необходимите знания и умения, за да развиваш успешно своята дейност.
Част от въпросите, на които събитието отговаря, са:

какво ще промени изкуственият интелект в твоя бизнес;
какво е необходимо за успешно онлайн присъствието – от стратегия до внедряване;
защо електронната търговия е по-динамична на Балканите, отколкото в останалата част на Европа.
как да изградиш силен личен бранд;
как да увеличиш продажбите си и др.

В сайта е публикувана пълната програма, разгледай я.
Какво да очакваш от конференцията?

лектори от цял свят;
над 150 изложители в експо зоната;
около 2000 гости на събитието.

За кого е подходящо събитието

За собственици на бизнес и хора, които се занимават с различни аспекти на онлайн продажбите.

Лектори

Лекторите са експерти в различни области на електронната търговия; ръководители или част от екипите на водещи международни компании.

Участието е с такса, с предварителна регистрация.

Ако закупиш билет преди 15.03., цената е 199 €, а след датата – 249 €.

Лични финанси – Money.bg – конференция на живо
2024-04-10 08:00 - 17:00 | Hyatt Regency Sofia, бул. Васил Левски, София, Bulgaria
Ако темата за финансите и личните инвестиции те интересува, събитието със сигурност ще ти е полезно. Среща те с експерти във финансовата сфера, които споделят своя опит, знания, и ти дават ценни съвети за това как да управляваш средствата си. Обсъждат се темите за имотния пазар, депозитите и алтернативните инвестиции.
Част от лекциите са на тема:

Спестяване, инвестиции и възможности.
Дигиталните финанси на бъдещето.
Кредити и имоти.

Виж програмата на събититето, за да си наясно какво още те очаква.
За кого е подходящо

За предприемачи и всички, които искат да знаят как да управляват средствата си.

Лектори

Лекторите са експерти във финансовата сфера. Повече за всеки от тях научаваш от страницата на конференцията.

Участието е без такса, с предварителна регистрация.

SofiaTalks Business – събитие на живо
2024-04-12 12:00 - 17:00 | American College of Sofia, ж.к. Младост 2, алея „Флойд Бляк“, София, Bulgaria
Ти си още ученик или студент, но вече имаш амбиция да стартираш собствен проект? Добрата новина е, че в София, а и в по-големите градове на страната, се организират периодично срещи на предприемачи. Целта на събитията е да създадат подкрепяща среда за бизнеса. Дават ти възможност да се почувстваш част от общност, намираш идеи, създаваш контакти, а много често и получаваш полезни послания от успели в различни сфери предприемачи. Ако търсиш скорошно предстоящо подобно събитие, включи се в Sofia Talks Business. Точно за теб е, защото фокусът му са именно младежите.
Ела, за да чуеш историите на някои от успешните българи, да се вдъхновиш от техния опит и да се поучиш от грешките им.
Билетът включва още:

networking;
щандове с опции за професионално и академично развитие;
томболи, награди и кетъринг.

За кого е подходящо

За ученици и студенти, които имат идеи за собствено бизнес начинание.

Участието е с такса, с предварителна регистрация.

„Ден на предприемача“ с гост Кристиян Демирев, SK-PSD Group
2024-04-15 19:00 - 23:30 | Carrusel Club, ул. Георги С. Раковски 108, София, Bulgaria
Развиваш малък бизнес и вече си се включвал в местни срещи на предприемачи. Намираш ги за полезни и с интерес следиш предстоящите събития. „Ден на предприемача“ е месечно издание, което те среща с успешни българи, развили бизнеса си и в страната, и извън България. Те споделят своя опит, успехи и провали, и отговарят на въпросите ти.
Гост в априлското издание е Кристиян Демирев, основател и управляващ директор SK-PSD Group. Включи се, за да чуеш неговите съвети и насоки, историята му и да разбереш как се управлява компания с милиони приходи годишно.
За кого е подходящо събитието

За собственици на бизнес.

Лектор

Кристиян Демирев е основател и управляващ директор SK-PSD Group. SK PSD Group е един от лидерите на местния пазар във Виетнам, генерирайки над 100 млн. долара през миналата година с повече от 130 служители със собствени складове и преработвателни съоръжения. Той е инвеститор и участва и различни компании и инициативи, като е и съосновател на един от най-големите магазини за домашни животни Петмол.

Участието е с такса, с предварителна регистрация.
